દાનસંગના પત્ની વિમલબા મોરીએ કરેલી પત્રકાર પરિષદમાં જણાવ્યુ કે પોલીસ તેમના પરિવારને પરેશાન કરી રહી છે, રાજકીય કિન્નાખોરીને કારણે દાનસંગ સામે ફરિયાદો નોંધાઈ રહી છે, પોલીસ મધરાત્રે તેમના ઘરે આવે છે અને મહિલા પોલીસ વગર આવી તેમને પરેશાન કરે છે જો આવી સ્થિતિ ચાલુ રહેશે તો તેમને જૌહર કરવાની ફરજ પડશે અત્રે ઉલ્લેખનિય છે કે મુળ વિવાદ દાનસંગ મોરી અને જીતુ વાઘાણી વચ્ચે હતો, પરંતુ 2017માં વિધાનસભાની ચૂંટણી સામે હોવાને કારણે અમિત શાહની મધ્યસ્થીમાં કાનભા રજોડાની હાજરીમાં સમાધાન થયું હતું પરંતુ હવે સ્વાર્થ પુરો થતાં ફરી જીતુ વાઘાણીએ પોતાનો રાજકીય હિસાબ પુરો કરવાની શરૂઆત કરી હોવાનો આરોપ રાજપુતોનો છે.